open-index/open-wikipedia-markdown huggingface dataset:
Ιφινόη (του Προίτου)

Η **Ιφινόη** ήταν κόρη του βασιλιά του Άργους Προίτου και της Σθενεβοίας.
Ο μάντης Μελάμπους κατάφερε να τη θεραπεύσει από την μανία που είχε καταληφθεί αυτή και οι αδελφές της Λυσίππη και Ιφιάνασσα.

Ο Μελάμπους, τονίζει ο Απολλόδωρος, «μάντης ων, και δια φαρμάκων και καθαρμών θεραπείαν πρώτος ευρηκώς», θεραπεύει τις κόρες του Προίτου με διαφόρους τρόπους, σύμφωνα με τις διάφορες εκδοχές που εκφράζουν οι αρχαίοι συγγραφείς. Κατά μίαν εκδοχή, «παραλαβών τους δυνατοτέρους των νεανιών, μετ' αλαλαγμού και τινος ενθέου χορείας εκ των όρων αυτάς ες Σικυώνα συνεδίωξε», οπότε κατά την καταδίωξη πέθανε η πρώτη από τις θυγατέρες του Προίτου, η Ιφινόη, «ταις δε λοιπαίς τυχούσαις καθαρμού σωφρονήσαι συνέβη».
Σύμφωνα με άλλη εκδοχή, που καταγράφει ο Παυσανίας (Αρκαδικά Η, 18, 7-8), «ο Μελάμπους θυσίαις τε απορρήτοις και καθαρμοίς κατήγαγεν τας θυγατέρας του Προίτου ες χωρίον καλούμενον Λουσούς... και ηκέσατο της μανίας εν Αρτέμιδος ιερώ», ενώ σύμφωνα με τρίτη πληροφορία (Ηλιακά, Ε, 5, 5), πάλι από τον Παυσανία, τα «καθάρσια» ερρίφθησαν εις το Άγρινον ποταμόν. Τέλος, κατ' άλλους, καθήρε τις Προιτίδες με τον μέλανα ελλέβορο. Ουσιαστικά δηλαδή, η θεραπεία των γυναικών από την μανία έγινε με ένα σοκ και με κάποια μορφή καθαρμού. Ένα βασικό μέσον γι' αυτόν τον καθαρμό υπήρξε ο ελλέβορος ο μέλας, ή μελαμπόδιον.

## Παραπομπές


Κατηγορία:Πρόσωπα της ελληνικής μυθολογίας
Ιφινόη (του Αλκαίου)

Η **Ιφινόη** ήταν πρόσωπο της ελληνικής μυθολογίας, κόρη του Αλκαίου και εγγονή του Πέλοπα.

Ο Παυσανίας αναφέρει ότι επί του τάφου της προσέρχονταν οι μελλόνυμφοι και προσέφεραν θυσία τη κώμη τους.

Κατηγορία:Πρόσωπα της ελληνικής μυθολογίας
Ιαπετός

Με το όνομα Ιαπετός φέρονται:
* Ο τιτάνας Ιαπετός (μυθολογία), αδελφός του Κρόνου στην ελληνική μυθολογία. 
* Ο Ιαπετός (δορυφόρος) δορυφόρος του πλανήτη Κρόνου στην αστρονομία.

Κατηγορία:Αποσαφηνίσεις ονομάτων
Φρουκτόζη

Η **φρουκτόζη**, αλλιώς *οπωροσάκχαρο*, είναι οργανική ένωση που ανήκει στην ομάδα των υδατανθράκων, και συγκεκριμένα των μονοσακχαριτών. Πρόκειται για φυσικό σάκχαρο που συναντάται στα φρούτα. Λέγεται και *σάκχαρο των φρούτων*.

Η φρουκτόζη είναι ο γλυκύτερος μονοσακχαρίτης που βρίσκεται ελεύθερος στη φύση. Συνήθως συνοδεύει τη γλυκόζη στα σταφύλια και άλλα φρούτα, εξ' ου και η ονομασία, *οπωροσάκχαρο*. Επίσης απαντάται σε διάφορα λαχανικά καθώς και σε σιρόπια. Η φρουκτόζη μαζί με τη γλυκόζη αποτελούν τα συστατικά του δισακχαρίτη σακχαρόζη, της κοινής επιτραπέζιας ζάχαρης, καθώς επίσης και πολυσακχαριτών, όπως π.χ. της ινουλίνης. 

Ανακαλύφθηκε το 1847 από τον Γάλλο χημικό Ογκιστάν Πιέρ-Ντιμπρανφό (Augustin-Pierre Dubrunfaut).

## Βιοχημεία
μικρογραφία|Φρουκτόζη
Τα φωσφορικά παράγωγα της φρουκτόζης όπως η 1-φωσφορική φρουκτόζη και η 1,6- διφωσφορική φρουκτόζη κρίνονται πολύ σημαντικά στο μεταβολισμό των υδατανθράκων. Η φρουκτόζη θεωρείται ότι είναι άτυπη κετόζη επειδή δεν ενεργεί ως ανάγον σάκχαρο στο φελίγγειο υγρό. Ο χημικός τύπος της φρουκτόζης είναι **C<sub>6</sub>H<sub>12</sub>O<sub>6</sub>**, στον οποίο αντιστοιχούν και δύο οπτικοί αντίποδες, η D-φουρανόζη και η L-φουρανόζη. (Πολλοί τις αποκαλούν ομοίως και ως D- και L- φρουκτόζες). Ο πρώτος από τους δύο αντίποδες, που είναι και αριστερόστροφος, η D-φουρανόζη, γνωστή και ως λαιβουλόζη, είναι η μορφή που απαντάται ελεύθερη στη φύση, ουσιαστικά με τη μορφή της φουρανόζης (ή φρουκτοφουρανόζης).
  
Ο μεταβολισμός της φρουκτόζης γίνεται στο ήπαρ σε γλυκόζη ή πιο συχνά σε κάποιο προϊόν του μεταβολισμού της γλυκόζης και συντελεί στο σχηματισμό του γλυκογόνου. Στο ήπαρ με την παρουσία του ενζύμου φρουκτοκινάση ή *φωσφοφρουκτοκινάση*, μετατρέπεται σε φωσφορική-1-φρουκτόζη η οποία στη συνέχεια διασπάται σε γλυκεραλδεΰδη και διυδροξυ-ακετόνη, οι οποίες είναι δυνατό να χρησιμοποιηθούν από τους ιστούς ως πηγή ενέργειας. Η φρουκτόζη απορροφάται από το έντερο με πιο αργό ρυθμό από αυτόν της γλυκόζης αλλά καταβολίζεται με γρηγορότερο ρυθμό. 

Ο μεταβολισμός της φρουκτόζης δεν εξαρτάται από την ινσουλίνη και έτσι μπορεί να χρησιμοποιηθεί από άτομα που είναι ευαίσθητα στη γλυκόζη. Αξιόλογες ποσότητες φρουκτόζης περιέχουν τα φρούτα, το μέλι και είναι συστατικό της ζάχαρης και άλλων πιο σύνθετων σακχάρων.

## Παραπομπές
 
## Εξωτερικοί σύνδεσμοι - Πηγές
* Fructose - Μοριακή δομή, Χημ. ιδιότητες  www.acs.org
* Εγκυκλοπαίδεια «ΠΑΠΥΡΟΣ - ΛΑΡΟΥΣ - ΜΠΡΙΤΑΝΙΚΑ», τόμος 60, σελ. 180
* Εγκυκλοπαίδεια ΕΛΕΥΘΕΡΟΥΔΑΚΗ, τόμος 10, σελ. 123

Κατηγορία:Μονοσακχαρίτες
Κατηγορία:Κετόζες
Κατηγορία:Γλυκαντικές ουσίες
Κατηγορία:C6
Κατηγορία:Ετεροκυκλικοί αιθέρες
Κατηγορία:Χειρομορφία (χημεία)
Ιφινόη (του Νίσου)

Η **Ιφινόη** ήταν κόρη του βασιλιά των Μεγάρων Νίσου τον οποίο διαδέχθηκε ο σύζυγός της και γιος του Ποσειδώνα, ο Μεγαρεύς. Σχετίζεται με την Ιφινόη του Αλκάθου.

## Γενεαλογία

## Παραπομπές


## Πηγές
* 
* 

Κατηγορία:Πρόσωπα της ελληνικής μυθολογίας
Ήριννα

Η **Ήριννα** ήταν λυρική ποιήτρια από τη νήσο Τήλο. Το λεξικό ''Σούδα'' αναφέρει ότι ήταν σύγχρονη με τη Σαπφώ, αλλά ο εκκλησιαστικός συγγραφέας Ευσέβιος την τοποθετεί στον 4ο αιώνα π.Χ., άποψη που φαίνεται ορθότερη.

## Βιογραφία
Ελάχιστα είναι γνωστά για τη ζωή της Ήριννας. Το μόνο σίγουρο, όπως μαθαίνουμε από τα αφιερωμένα σ’ αυτήν επιγράμματα της ''Παλατινής Ανθολογίας'', είναι ότι πέθανε στα δεκαεννιά της, άγαμη. Κάπως περισσότερα είναι αυτά που ξέρουμε για το έργο της.

## Εργογραφία
Περίφημο κατά την αρχαιότητα ήταν το έργο της *Ηλακάτη*, επύλλιο αποτελούμενο από 300 εξάμετρους σε δωρική διάλεκτο. Ελάχιστοι στίχοι σώθηκαν απ’ αυτό το μεγάλης ευαισθησίας έπος της παιδικής ηλικίας, που είχε ηρωίδα τη φίλη της Βαυκίδα, που πέθανε κι αυτή νεαρότατη και νιόπαντρη.

Στην *[[Παλατινή Ανθολογία]]* σώζονται τρία επιγράμματα της Ήριννας (VI 352, VII 710 και VII 712). Το πρώτο είναι εμπνευσμένο από την προσωπογραφία μιας φίλης της ενώ τα άλλα δύο είναι επιτύμβια της Βαυκίδας, της ηρωίδας της *Ηλακάτης*, έξοχα στο συναίσθημα, ειδικά το τελευταίο.

Στην *Παλατινή Ανθολογία* σώζονται επίσης επιγράμματα αφιερωμένα στην Ήριννα:

Ο ανώνυμος επιγραμματοποιός του ΙΧ 190 την ανακηρύσσει ισάξια του Ομήρου και υπέρτερη, από μιαν άποψη, της Σαπφούς. Ο Ασκληπιάδης (VΙΙ 11) αναρωτιέται πόση να ήταν η δόξα της αν δεν πέθαινε τόσο νέα, ο ανώνυμος του VΙΙ 12 τη χαρακτηρίζει αθάνατη και σύντροφο των Μουσών, ο Μελέαγρος (VΙΙ 13) μέμφεται τον Άδη γιατί άρπαξε την παρθενική μέλισσα κι ο Αντίπατρος ο Σιδώνιος (VΙΙ 713) παρομοιάζει την ποίησή της με χαμηλόφωνο τραγούδι κύκνου.

Προς τιμήν της μεγάλης αυτής λυρικής ποιήτριας:

# Το 2007 ιδρύθηκε ομώνυμο επιστημονικό περιοδικό (*Ήριννα*) από τον Σύνδεσμο Φιλολόγων Δωδεκανήσου (με έδρα τη Ρόδο) στα 4 τεύχη του οποίου (2007, 2008, 2010) φιλοξενούνται πρωτότυπα επιστημονικά άρθρα που σχετίζονται με τη Φιλολογία και την Εκπαίδευση. 
# Έχει ιδρυθεί ομώνυμος Σύνδεσμος Τηλίων.

## Παραπομπές


## Πηγές
*Σίμος Μενάρδος, *Στέφανος: Εκλογαί αρχαίων ποιημάτων*, εκδ. Ι.Ν.Σιδέρης, Αθήνα, 1924, σελ. 93.
*Άρης Δικταίος, *Anthologia Graeca η λεγομένη Παλατίνη*, Γκοβόστης 1980, σ.360-366.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, εκτενές άρθρο και βιβλιογραφία.
*Peter Jay, The Greek Anthology, ed. Allen Lane, 1973, p.&nbsp;84.
* https://web.archive.org/web/20100607003500/http://www.tilos-irinna.gr/news.php?item.25
* https://web.archive.org/web/20071209022121/http://www.alfavita.gr/anakoinoseis/anak20070426e.php
* http://ilakate.blogspot.com/2009/02/blog-post_9968.html

## Εξωτερικοί σύνδεσμοι
* https://web.archive.org/web/20180404233132/http://filologoi.pblogs.gr/periodiko-hrinna.html
* https://web.archive.org/web/20141222082106/http://www.tilos-irinna.gr/

Κατηγορία:Αρχαίοι Έλληνες λυρικοί ποιητές
Κατηγορία:Παλατινή Ανθολογία
Ηριδανός

Με το όνομα **Ηριδανός** φέρονται:

* Ηριδανός (μυθολογία): Στην Ελληνική μυθολογία γιος του Ωκεανού
* Ηριδανός (Αττικής): Ποταμός της Αττικής
* Ηριδανός (αστερισμός): Ένας από τους 88 αστερισμούς

Κατηγορία:Αποσαφηνίσεις ονομάτων
Σου Κι

Η **Σου Κι** (*舒淇*, 16 Απριλίου 1976) είναι ηθοποιός και μοντέλο από την Ταϊβάν. 

Γεννημένη στην Ταϊβάν, η Σου Κι πήγε στο Χονγκ Κονγκ σε ηλικία 17 ετών αναζητώντας μία καριέρα στον κινηματογράφο. Τελικά, έγινε γνωστή από τους ρόλους που έπαιξε στις ταινίες *[[The Transporter]]* και *[[Το Μάτι 2]]* (The Eye 2).

## Παραπομπές


## Εξωτερικοί σύνδεσμοι
* Unique Hsu Chi Gallery

Κατηγορία:Ταϊβανέζοι ηθοποιοί
Λουτρά Κυλλήνης Ηλείας

Τα **Λουτρά Κυλλήνης** είναι παραθαλάσσιο χωριό της Ηλείας στην Περιφερειακή Ενότητα Ηλείας με υψόμετρο 22 μέτρων.

## Γεωγραφικά - ιστορικά στοιχεία
Τα Λουτρά Κυλλήνης βρίσκονται στα βορειοδυτικά παράλια της Πελοποννήσου απέναντι από τη Ζάκυνθο. Απέχουν 13 χιλιόμετρα Ν.-ΝΔ. από την Κυλλήνη, 12 χιλιόμετρα Δ. από το Βαρθολομιό και 7 χιλιόμετρα Ν.-ΝΔ. από το Κάστρο. Η μεγαλύτερη έκταση της περιοχής καλύπτεται από πευκοδάσος το οποίο καταλήγει σε μεγάλου μήκους παραλία. Το όνομά τους το πήραν από τις ιαματικές πηγές της περιοχής γνωστές από τα Ρωμαϊκά χρόνια. Σήμερα λειτουργεί οργανωμένο υδροθεραπευτήριο. Η περιοχή δίπλα από τον δρόμο που οδηγεί στις κτιριακές εγκαταστάσεις του ΕΟΤ και κοντά στα υδροθεραπευτήρια λόγω των ερειπίων του ρωμαϊκού λουτρικού συγκροτήματος και των κτιρίων της ιδίας εποχής έχει κηρυχθεί αρχαιολογικός χώρος.

## Διοικητικά στοιχεία
Ως ξεχωριστός οικισμός αναφέρεται επίσημα, μετά την απελευθέρωση, το 1897 στο ΦΕΚ 59Β - 17/06/1897 να προσαρτάται στον τότε δήμο Μυρτουντίων. Σύμφωνα με το Σχέδιο Καλλικράτης ανήκει στην τοπική κοινότητα Κάστρου που υπάγεται στη δημοτική ενότητα Κάστρου - Κυλλήνης του Δήμου Ανδραβίδας - Κυλλήνης και σύμφωνα με την απογραφή 2011 έχει πληθυσμό 11 κατοίκους.

## Παραπομπές


Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Κάστρου-Κυλλήνης
Κατηγορία:Λουτροπόλεις της Ελλάδας
Ηριδανός (μυθολογία)

Στην Ελληνική μυθολογία ο **Ηριδανός** ήταν περίφημη ποτάμια αλληγορική θεότητα που εμπλέκεται σε αρχαίους μύθους. Ο Ησίοδος στη Θεογονία του, αναφέρει αυτόν ως γιο του Ωκεανού και της Τηθύος.

Ακόμη λέγεται, όπως αναγράφει και ο Ηρόδοτος, ότι οι εκβολές του ήταν στον Ωκεανό, προς τη δυτική άκρα της Ευρώπης και ότι από αυτόν προερχόταν το «ήλεκτρον».

Από τους νεότερους συγγραφείς άλλοι θεωρούν αυτόν ως τον Πάδο και άλλοι τον ταυτίζουν με τον Ροδανό ή Ρήνο.

Κατηγορία:Ποτάμιες θεότητες της ελληνικής μυθολογίας
Τσόου Γιούν-Φατ

Ο **Τσόου Γιουν-Φατ** (*周润发*, 18 Μαΐου 1955) είναι ηθοποιός από το Χονγκ Κονγκ.

## Φιλμογραφία
# *[[Μια Φορά Ένας Κλέφτης]]* (*Once a Thief*, του Τζον Γου, 1991)
# *[[Ο Τιμωρός του Χονγκ Κονγκ]]* (*Hard Boiled*, του Τζον Γου, 1992)
# *[[Εφεδρικοί Δολοφόνοι]]* (*The Replacement Killers*, του Αντουάν Φουκουά, 1998)
# *[[Η Άννα και ο Βασιλιάς]]* (*Anna and the King*, του Άντι Τέναντ, 1999)
# *[[Τίγρης και Δράκος]]* (*Crouching Tiger, Hidden Dragon*, του Ανγκ Λι, 2000)
# *[[Οι πειρατές της Καραϊβικής]] ΙΙΙ* (*Pirates of the Caribbean- At Worlds' End*, 2007)

## Παραπομπές


## Εξωτερικοί σύνδεσμοι

Γιούν-Φατ Τσόου
Αστραία

Με το όνομα **Αστραία** αναφέρονται τα παρακάτω.

## Μυθικά πρόσωπα
* Αστραία (κόρη του Δία)
* Αστραία (κόρη του Μίνωα)

## Τοπωνύμια
* Αστραία (πόλη της Ιλλυρίας)
* Αστραία (περιοχή της Μακεδονίας)
* Αστραία (χωριό της Ροδόπης)

## Άλλα
* Αστραία (αστεροειδής
* Αστραία (γένος ανθοζώων)
* *[[Η Αστραία]]* (μυθιστόρημα)
5 Αστραία

**5 Αστραία**  

 200px 


Ανακάλυψη

Ανακαλύφθηκε από Καρλ Λούντβιχ Χένκε

Ανακαλύφθηκε στις 8 Δεκεμβρίου 1845 

Χαρακτηριστικά τροχιάς

Αφήλιο 459.202.000 km  (3,070 AU)

Περιήλιο 310.688.000 km  (2,077 AU)

Ημιάξονας τροχιάς 384.945.000 km  (2,573 AU)

Εκκεντρότητα 0,193

Περίοδος περιφοράς 1.507,676 ημέρες  (4,13 χρόνια)

Μέση Ταχύτητα Τροχιάς 18,39&nbsp;km/s 

Κλίση 5,369° ως προς την Εκλειπτική 

Μήκος του ανερχόμενου σημείου 141,690° 

Όρισμα του περιηλίου 357,530° 

Φυσικά Χαρακτηριστικά

 Διαστάσεις  167×123×82&nbsp;km] 

 Μέση Ακτίνα  59,5 km 

Μάζα 2,9 ×1018 kg 

Μέση πυκνότητα ~3,3 g/cm3

Επιφανειακή Βαρύτητα στον Ισημερινό ~0,023 m/s<sup>2</sup>

Ταχύτητα Διαφυγής ~0,062&nbsp;km/s

Αστρονομική περίοδος περιστροφής 0,70003 ημέρες  16,801 h 

Λευκαύγεια 0,227 

Φασματικός τύπος S 

Φαινόμενο μέγεθος 8,7 ως 12,92 

Απόλυτο μέγεθος 6,85 

Θερμοκρασία


ελάχ.μέσημεγ.
  ~167 K  263 K 




Η **Αστραία** (λατινικά και διεθνώς: **Astraea**) είναι ο πέμπτος κατά σειρά αστεροειδής (μικρός πλανήτης), ένας πολύ μεγάλος αστεροειδής της Κύριας Ζώνης Αστεροειδών. Ανακαλύφθηκε στις 8 Δεκεμβρίου 1845 από τον Γερμανό ερασιτέχνη αστρονόμο Καρλ Λούντβιχ Χένκε, που παρατηρούσε από το Driesen της Πρωσίας. Η Αστραία περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 2,57454 αστρονομικών μονάδων ή 385,2 εκατομμυρίων χιλιομέτρων με περίοδο περιφοράς 4,13 έτη. Η τροχιά της παρουσιάζει εκκεντρότητα e = 0,1909, περιήλιο 2,08 ΑΜ και αφήλιο 3,07 ΑΜ.

Ο αστεροειδής αυτός είναι 9ου μεγέθους.

## Παραπομπές


## Εξωτερικοί συνδέσμοι
* Προσομοίωση τροχιάς (Java Applet) 

Αστραία
Αστραία (μυθολογία)

Η **Αστραία** ήταν κόρη του *«πατρός ανδρών τε θεών»* θεού Δία και της θεάς της δικαιοσύνης, θεάς Θέμιδος. Κατά άλλους ήταν κόρη του Τιτάνα Αστραίου και της Τιτανίδας Ηούς (Ηώς = Αυγή) που την έλεγαν και Δίκη, με αποτέλεσμα να ταυτίζεται με την αντίστοιχη θεά. Την παρίσταναν με ζυγαριά και φοίνικα στο ένα χέρι και στάχυ στο άλλο.
[αριστερά|μικρογραφία|215x215εσ|Ανάγλυφο της Αστραίας (1886) στο παλαιό κτίριο του Ανώτατου Δικαστηρίου του [Βερμόντ, στο Μονπελιέ]]
Πρόσφερε τη βοήθειά της κατά την Τιτανομαχία υπέρ του Δία. Αυτός την τίμησε με το να της δώσει το δικαίωμα να οδηγεί τον κεραυνό στον στόχο του. Από αυτό η Αστραία έγινε η προσωποποίηση της Δικαιοσύνης, από την πλευρά της επόπτευσης, και συχνά προσφωνούταν και ως «Θεία Δίκη».

Από αυτή την προσφώνηση παραμένει μέχρι σήμερα σε χρήση στη νεοελληνική η λαϊκή έκφραση: «Θεία δίκη, θα πέσει φωτιά να μας κάψει»!

Κατά τον Οβίδιο και τον Ησίοδο η Αστραία κατοικούσε στη Γη μέχρι την περίοδο του Χρυσού Γένους, γι' αυτό και οι αρχαίοι ποιητές ονόμαζαν την εποχή εκείνη και «εποχή της Αστραίας». Ύστερα, απογοητευμένη από τις ηθελημένες αλλοιώσεις του πνεύματος της Δικαιοσύνης που επέφεραν οι άνθρωποι (κατάπτωση αξιών), μετά την Αιδώ, που πρώτη εγκατέλειψε τη Γη (αντ' αυτής εγκαταστάθηκε το Έγκλημα), μετέβη στον Όλυμπο και από εκεί στον Ουρανό, όπου εισήλθε στον αστερισμό της Παρθένου (επειδή παρέμεινε αγνή παρθένα).

Εικονίζεται συνήθως να κρατά στο δεξί χέρι ζυγό με ένα κλαδί φοίνικα, ενώ στο αριστερό ένα στάχυ ή ξίφος. Μια άλλη απεικόνισή της είναι αυτή κατά την οποία στο δεξί κρατά κλαδί ελιάς και στο αριστερό το Κέρας της Αμάλθειας.

## Δείτε επίσης
* Ο αστεροειδής **[[5 Αστραία]]** (5 Astraea), ένας από τους πρώτους που ανακαλύφθηκαν, πήρε το όνομά του από το μυθικό αυτό πρόσωπο.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της ελληνικής μυθολογίας
Κατηγορία:Θεότητες της ελληνικής μυθολογίας
Κατηγορία:Θεότητες της δικαιοσύνης
Κάλυμνος

Η **Κάλυμνος** είναι νησί των Δωδεκανήσων, στο νοτιοανατολικό Αιγαίο. Έχει πληθυσμό 17.752 μόνιμους κατοίκους, σύμφωνα με την απογραφή του 2021. Η έκταση της είναι 111,14 τ.χλμ..

## Θέση
Η Κάλυμνος βρίσκεται νότια της Λέρου από την οποία τη χωρίζει ομώνυμος στενός πορθμός (Λέρου), ή διώρυγα Καλύμνου, ή "Διαπόρι", έχοντας ΝΑ. την Κω και σε απόσταση 14 μίλια προς Α. τις τουρκικές ακτές της Μικράς Ασίας. Προς Νότον έχει το Κρητικό πέλαγος και προς Δυσμάς και Βόρεια το Ικάριο πέλαγος.

## Σύντομη ιστορία
μικρογραφία|Κάστρο Καλύμνου
Η Κάλυμνος κατοικείται από τους χρόνους της νεολιθικής εποχής. Αρχαιότεροι κάτοικοι του νησιού ήταν οι Κάρες. Το αποδεικνύουν τα ερείπια με Καρικά χαρακτηριστικά στην αρχαία μητρόπολη του Κάστελλα, κοντά στα σημερινά Στημένια. Αργότερα το κατοίκησαν οι Φοίνικες, πράγμα που μαρτυρούν τα ερείπια που υπάρχουν στον Εμπορειό. Στην περίοδο 1150 π.Χ. - 800 π.Χ., η Κάλυμνος εποικίστηκε από τους Δωριείς. Σημαντική απόδειξη είναι η σημερινή ονομασία ΔΑΜΟΣ και τα αξιόλογα ερείπια του Ιερού από τον ναό του θεού Απόλλωνα. Επιγραφές που σώζονται σήμερα μαρτυρούν ότι οι Δωριείς κυριάρχησαν στο νησί με αρχηγό τον Θεσσαλό, γιο του Ηρακλή και της Χαλκιόπης.
 
Στην Ιλιάδα (Β 676-9) η Κάλυμνος περιλαμβάνεται στις 'νήσους Καλύδνας' (
 Λιμάνι_Καλύμνου.jpeg|Πόθια
 Sponges in front of Eparcheio, Kalymnos.jpg|Σφουγγάρια απλωμένα για στέγνωμα μπροστά από το Επαρχείο
 Kastro tou Choriou.JPG|Κάστρο Χώρας
 Αγ. Στάφανος.jpg|Άγιος Στέφανος Λιμάνι, Πόθια
 Agios_savas3.jpg|Θέα από τον Αγ. Σάββα
 Metamorfosi Sotiros Christou Kalymnos Cathedral.jpg|Η μητρόπολη της Καλύμνου, γνωστή ως η εκκλησία του Χριστού
 Kalymnos port.JPG|Το λιμανι της Καλύμνου από ψηλά
 Calymnos harbour.jpg|Άποψή του λιμένα Καλύμνου


## Σημειώσεις
Λεπτομερείς ναυτιλιακές πληροφορίες για τη νήσο Κάλυμνο παρέχει ο Ελληνικός Πλοηγός 4ος τόμος και ιδιαίτερα ο χάρτης ελληνικής έκδοσης: **ΧΕΕ-4511**, που καλύπτει και τη νήσο Λέρο.

## Βιβλιογραφία
* "Κάλυμνος: Κάλυμνος στην ομορφιά". Ειδικό αφιέρωμα περιοδικού Γεωτρόπιο τεύχος 70 σ. 52-65 (Αύγ. 2001)
* Σ. Τρικοίλης - Πολύμνια Θεοδωρίδου-Μαμή - Μιχαήλ Κουτελλάς - Αγγελική Σ. Τρικοίλη - Θεόφιλος Τσουκαλάς, *Ιστορία και Πολιτισμός της Καλύμνου 4000 π.Χ - 1947 μ.Χ., Ο πολιτισμός του Αιγαίου*, Σχολικό Εγχειρίδιο, Έκδοση του Επαρχείου Καλύμνου και της Δημοτικής Βιβλιοθήκης
* Στάθης Σ. Κλήμης " ΚΑΛΥΜΝΟΣ ΤΟ ΝΗΣΙ ΤΩΝ ΣΦΟΥΓΓΑΡΑΔΩΝ " 2006
* Αρχαιολογικό Μουσείο Καλύμνου - Βυζαντινή έκθεση

## Παραπομπές


## Εξωτερικοί σύνδεσμοι

* Ιστοσελίδα του Δήμου Καλυμνίων

### Ψηφιακό αρχείο ΕΡΤ
* 
* 
* 
* 
* 


Κατηγορία:Αναρριχητικοί προορισμοί στην Ελλάδα
Αστραγαλομαντεία

Η **αστραγαλομαντεία**, η μαντεία με αστραγάλους , τα γνωστά οστάρια των ποδιών, υπήρξε αρχαία μαντική τέχνη. Ο Παυσανίας (7 25,6) αναφέρει περί αυτής χωρίς όμως σαφή περιγραφή του τρόπου με τον οποίο επιχειρούσαν αυτή την τέχνη.

Από το ανώμαλο δε κυβοειδές σχήμα των οσταρίων αυτών εικάζεται ότι μάλλον τα έριχναν (που και πως;) και εκ της πιθανής θέσης τους (;) έκαναν προβλέψεις(;), πάντα κατά υποθέσεις.

Αναφέρει μάλιστα ότι η αστραγαλομαντεία ήταν η κύρια μαντική τέχνη στο ιερό του Ηρακλή κοντά στο Βουραϊκό ποταμό.

Κατηγορία:Αρχαία μαντική
EGEE

Το **ευρωπαϊκό πρόγραμμα EGEE** (*Enabling Grids for E-sciencE*), έχει σαν κύριο στόχο του, την παροχή σε επιστημονικούς ερευνητές, τόσο του ακαδημαϊκού όσο και του βιομηχανικού τομέα, της δυνατότητας πρόσβασης σε υπολογιστικούς και αποθηκευτικούς πόρους μεγάλης κλίμακας, ανεξαρτήτου γεωγραφικής τοποθεσίας. Το ΕGEE, προσβλέπει επίσης στο να εξοικειώσει όσο το δυνατόν περισσότερους χρήστες με την ιδέα του υπολογιστικού πλέγματος.

Η υποδομή του EGEE έχει συγκεντρώσει περισσότερες από 17.000 επεξεργαστικές μονάδες και 5 Petabyte αποθηκευτικού χώρου σε όλη την Ευρώπη, διασυνδέοντας 170 υπολογιστικά κέντρα. Η υποδομή αποτελείται από προσωπικούς υπολογιστές ή σχετικά φτηνούς εξυπηρετητές που διασυνδέονται τοπικά σε μορφή συστάδας (cluster), ενώ η διασύνδεση σε πανευρωπαϊκό επίπεδο γίνεται πάνω από το Πανευρωπαϊκό Ερευνητικό Δίκτυο GEANT υψηλών ταχυτήτων.

Η υποδομή του EGEE εξυπηρετεί ομάδα εφαρμογών όπως η φυσική υψηλών ενεργειών και η βιοπληροφορική, οι κοινότητες των οποίων έχουν προσαρμόσει τον κώδικά τους σε περιβάλλον υπολογιστικού πλέγματος, ενώ και άλλες εφαρμογές όπως βιοχημείας, μετεωρολογίας, αεροναυπηγικής κ.α. είναι στην πιλοτική φάση προσαρμογής.

Ο διαμοιρασμός των πόρων και ο συντονισμός της εκτέλεσης των εφαρμογών-πελατών γίνεται με χρήση κατάλληλου, εξειδικευμένου ενδιάμεσου λογισμικού.

## Εξωτερικοί σύνδεσμοι
* https://web.archive.org/web/20091213140338/http://www.eu-egee.org/
* https://web.archive.org/web/20110702022612/http://www.egee-see.org/
* http://www.hellasgrid.gr 

Κατηγορία:Ευρωπαϊκή Ένωση
Χειμερινοί Παραολυμπιακοί Αγώνες 2006

Οι **Χειμερινοί Παραολυμπιακοί Αγώνες** Τορίνο 2006 πραγματοποιήθηκαν από τις 10 έως και τις 19 Μαρτίου 2006. Αγωνίστηκαν 600 αθλητές και αθλήτριες από 41 χώρες σε 5 αγωνίσματα (Αλπικό Σκι, Σκι  Αντοχής, Δίαθλο, Χόκεϋ επί πάγου με έλκηθρο και Κέρλιγκ με αμαξίδιο).

## Βλέπε και
* Χειμερινοί Ολυμπιακοί Αγώνες 2006

## Εξωτερικοί σύνδεσμοι
* Torino 2006 

2006
Κατηγορία:Πολυαθλητικές διοργανώσεις το 2006
Κατηγορία:Αθλητισμός στην Ιταλία
Άτλας (μυθολογία)

Ο **Άτλας** στην αρχαία ελληνική μυθολογία είναι Τιτάνας, ο οποίος με την Τιτανομαχία τιμωρήθηκε να κρατάει τον ουρανό για πάντα. Αναφέρεται στη μυθολογία να έχει συναντηθεί με τον Ηρακλή. Ο Ησίοδος ανέφερε ότι βρισκόταν στο δυτικό άκρο της Γης. Η οροσειρά του Άτλαντα και ο Ατλαντικός ωκεανός έχουν πάρει το όνομά τους από αυτόν. Επίσης είναι και όνομα οστού πιο συγκεκριμένα του πρώτου αυχενικού σπονδύλου.

## Τιτανομαχία
Ο Άτλαντας κατά την Τιτανομαχία υπήρξε αρχηγός των Τιτανιδών (υιών των Τιτάνων) και μάλιστα ο δυνατότερος και ο πλέον επιδέξιος. Ο Δίας όμως μετά τη νίκη του, τιμώρησε για πάντα τον Άτλαντα, υποχρεώνοντάς τον να φέρει στους ώμους του τον Ουράνιο θόλο (Ουρανό, βλέπε και ουράνια σφαίρα).

## Ετυμολογία
Επειδή τη "θεία τιμωρία" αυτή την υπέμενε με θαυμαστή και παραδειγματική εγκαρτέρηση, έλαβε το όνομα Άτλας (εκ του προσθετικού **α** και του **τλάν** = τα πάντα υπομένοντας). Το Λεξικό του Γ. Μπαμπινιώτη δίνει την εξής ερμηνεία ως προς την ετυμολογία της λέξης *Άτλας*: "...[ΕΤΥΜ. 

## Εξωτερικοί σύνδεσμοι

* Οβιδίου μεταμορφώσεων τα οκτώ πρώτα βιβλία- Βιβλιοθήκη του Πανεπιστημίου Κρήτης

Κατηγορία:Τιτάνες
Κατηγορία:Μυθικοί βασιλείς της Ατλαντίδας
Άτλας

Με το όνομα **Άτλας** ή **Άτλαντας** στην ελληνική γραμματεία φέρονται:

* Άτλας (μυθολογία): Ιαπετίδης τιτάνας της Ελληνικής μυθολογίας.

## Αστρονομία
* Άτλας Ουρανού: Ουρανογραφικός κατάλογος.
* Άτλας (αστέρας): Αστέρας των Πλειάδων.
* Άτλας (δορυφόρος): Δορυφόρος του Κρόνου.
* Άτλας (τεχνολογία): Εκτοξευτήρας διαστημικών οχημάτων του προγράμματος Mercury

## Θετικές επιστήμες
* Άτλας (τοπολογία): Μαθηματικά.
* Άτλας (αρχιτεκτονική): Αρχιτεκτονική καλλιτεχνική παράσταση.
* Άτλας (χαρτογραφία): Συλλογή χαρτών ή πινάκων.

## Άλλες επιστήμες
* Άτλας (οροσειρά): Μία από τις μεγαλύτερες οροσειρές του κόσμου, στη βορειοδυτική Αφρική.
* Άτλας (ανατομία): Ο πρώτος αυχενικός σπόνδυλος.
Επίσης απαντάται ως όνομα βιομηχανικών προϊόντων μεγάλης ισχύος όπως σε τσιμέντα, κόλλες κ.ά.

## Αθλητισμός
* Άτλας Αγλαντζιάς, κυπριακός αθλητικός σύλλογος από την Αγλαντζιά.
* Άτλας Κυψέλης, ελληνικός ποδοσφαιρικό σύλλογος από την Αθήνα.

Κατηγορία:Αποσαφηνίσεις ονομάτων
Ευγενή αέρια

right|350px
[thumb|right|350 px|Σωλήνες φθορισμού με ευγενή αέρια. Από αριστερά προς τα δεξιά: [ήλιο|He, Ne, Ar, Kr και Xe]]
Τα **ευγενή αέρια** (επίσης γνωστά ως **αδρανή** ή **σπάνια** αέρια) γενικά είναι μια ομάδα χημικών στοιχείων, με πολύ παρόμοιες ιδιότητες: Υπό συνηθισμένες συνθήκες (T = 25&nbsp;°C, P = 1 atm) είναι (όλα) άοσμα και άχρωμα μονατομικά αέρια, με πολύ μικρή χημική δραστικότητα. Τα έξι (6) φυσικά ευγενή αέρια είναι τα ακόλουθα:
# Ήλιο **(He)**.
# Νέον **(Ne)**.
# Αργό **(Ar)**.
# Κρυπτό **(Kr)**.
# Ξένο **(Xe)**.
# Ραδόνιο **(Rn)**, που είναι και ραδιενεργό.

Για τις πρώτες έξι (6) περιόδους του περιοδικού συστήματος, τα ευγενή αέρια είναι ακριβώς τα μέλη της τελευταίας ομάδας του, με την ονομασία 18 (0). Ωστόσο μπαίνει σε αμφισβήτηση η θέση στην έβδομη (7η) περίοδο για το Ογκανέσσιο, γιατί δεν (αναμένεται να) είναι ένα ευγενές αέριο. Αντίθετα, το φλερόβιο, που τοποθετήθηκε στην ομάδα 14 (IVA) του περιοδικού συστήματος, φαίνεται να έχει τις χαρακτηριστικές ιδιότητες ευγενούς αερίου.

Οι ιδιότητες των ευγενών αερίων εξηγούνται πολύ καλά από τις σύγχρονες θεωρίες της ατομικής δομής: Η εξωτερική ηλεκτρονική στιβάδα των ατόμων τους θεωρείται «πλήρης», εξηγώντας τη σχετικά μικρή προθυμία των στοιχείων αυτών να δώσουν χημικές αντιδράσεις, καθώς (μόλις) μερικές εκατοντάδες χημικές ενώσεις όλων τους έχουν παρασκευαστεί. Τα δε σημεία βρασμού και τήξης τους διαφέρουν λιγότερο από 10&nbsp;°C, οπότε βρίσκονται στην υγρή κατάσταση σε μικρό μόνο εύρος θερμοκρασιών.

Το νέον, το αργό, το κρυπτό και το ξένο διαχωρίζονται από τον ατμοσφαιρικό αέρα με τη μέθοδο της υγροποίησης και στη συνέχεια της κλασματικής απόσταξης. Το ήλιο τυπικά διαχωρίζεται από το φυσικό αέριο και το ραδόνιο συνήθως απομονώνεται ως παράγωγο της ραδιενεργούς διάσπασης διαλυμάτων χημικών ενώσεων του ραδίου. 

Τα ευγενή αέρια έχουν πολλές σημαντικές εφαρμογές σε βιομηχανίες παραγωγής ειδών φωτισμού, συγκόλλησης και εξερεύνησης του διαστήματος. Ένα αναπνεύσιμο μίγμα ηλίου - οξυγόνου (συμπιεσμένο σε φιάλες) χρησιμοποιείται συχνά από τους δύτες για καταδύσεις σε βάθη πάνω από 55 μ. για να αποφευχθεί η (διαφορετικά παρατηρούμενη) αζωταιμία, που είναι ακόμη και θανατηφόρα επίπτωση της εισπνοής συμπιεσμένου αζώτου, που θα προέρχονταν από τις πιο συνηθισμένες φιάλες συμπιεσμένου αέρα. Επίσης, μετά την οδυνηρή διαπίστωση της επικινδυνότητας, λόγω αναφλεξιμότητας του υδρογόνου, το ήλιο το αντικατέστησε στο γέμισμα μπαλονιών, αεροστάτων και αερόπλοιων.

## Παραπομπές και παρατηρήσεις


*
Μενοίτιος

Στην ελληνική μυθολογία με το όνομα αυτό φέρονται τρία πρόσωπα:
*Ο Μενοίτιος (τιτάνας), ένας από τους τιτάνες.
*Ο Μενοίτιος (αργοναύτης), πατέρας του Πατρόκλου και αργοναύτης.
*Ο Μενοίτιος (βοσκός), βοσκός του Άδη.

Κατηγορία:Αποσαφηνίσεις ονομάτων
Έρεβος (μυθολογία)

Σύμφωνα με τον Ησίοδο, ο **Έρεβος** προήλθε από το Χάος και τη Γαία (τηv γήινη ύλη) με τη μεσολάβηση του Έρωτα. Συμβολίζει τη σιωπή και το βάθος της νύχτας. Μαζί με την αδελφή του, τη Νύχτα, η οποία προήλθε, ομοίως, με τη μεσολάβηση του Έρωτα, δημιούργησε τον Αιθέρα, το Φως του Ουρανού και την Ημέρα. Ανήκει στη δεύτερη γενιά της Δημιουργίας του Κόσμου. Σύμφωνα με άλλες πηγές, ο Έρεβος προήλθε από τον Χρόνο και την Αδράστεια - Ανάγκη.

Αναπαριστάται ως φτερωτό, σκοτεινό και τεράστιο ον, δίδυμο της Νύχτας.

Κατά τον Μαυράκη Στυλιανό, σαν έρεβο χαρακτήριζαν και τις φάλαγγες των Ηπειρωτών και πιο συγκεκριμένα τις δυνάμεις του Βασιλείου της Σαμαρίνας την περίοδο του Ελληνο-Περσικού πολέμου, λόγω των χαρακτηριστικών του κάθε στρατιώτη, καθώς οι Ηπειρώτες χρησιμοποιούσαν περικεφαλαία που κάλυπτε το πρόσωπό τους και συνήθως οι ασπίδες τους έδειχναν σκηνές από τον κάτω κόσμο. Έχει παραμείνει η φράση "Κάθε στρατιώτης από τη Σαμαρίνα, του Ερέβους είναι ο φρουρός".

## Έρεβος: ο τόπος

Έρεβος ονομάζεται (κατά τον Όμηρο) ο χώρος που συνορεύει με τον Άδη (χώρος διάβασης των ψυχών), στον οποίο εξοβελίστηκαν από τον Δία μετά την Τιτανομαχία οι Τιτάνες Μενοίτιος και Επιμηθέας.

Μια άλλη εκδοχή (κατά τον Ησίοδο) χαρακτηρίζει ως το πιο σκοτεινό μέρος του Άδη, το Έρεβος, στο οποίο ευρίσκονταν οι Θρόνοι του Πλούτωνα και της Περσεφόνης, καθώς και η σπηλιά της Σκύλλας. Τέλος, κατά τους Ρωμαιοκαθολικούς Χριστιανούς, το Έρεβος είναι ο χώρος όπου εξαγνίζονται οι ψυχές των αμαρτωλών για να φτάσουν στην κάθαρση, με αποτέλεσμα να ταυτίζεται με το Καθαρτήριο.

Επίσης από το Έρεβος, κατά την Ελληνική Μυθολογία, ο Δίας παρέλαβε τους Εκατόγχειρες, ο Ηρακλής τον Κέρβερο, η Ερινύς άκουσε την Αλθαία κ.ά.

## Εκφράσεις
Ο Αριστοφάνης σατιρίζοντας τους Σωκρατικούς φιλοσόφους έλεγε ότι αυτοί: «*ερεβοδιφώσιν*» (= ψάχνουν στα σκοτεινά).

## Παραπομπές


Κατηγορία:Εκφράσεις
Κατηγορία:Θεότητες της ελληνικής μυθολογίας
Κατηγορία:Θεότητες του Κάτω Κόσμου
Κατηγορία:Σκοτάδι
Κατηγορία:Άδης
Ροδιά Ηλείας

Η **Ροδιά** είναι οικισμός σε υψόμετρο 313 μέτρα του Νομού Ηλείας. Διοικητικά ανήκει στην Δημοτική Ενότητα Πηνείας του «καλλικρατικού» Δήμου Ήλιδας. Παλαιότερα είχε την ονομασία «Νεοχώριον» ή «Νεοχώρι».

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Ροδιάς Ηλείας, eetaa.gr. Ανακτήθηκε: 09/09/2016.
* Ε.Ε.Τ.Α.Α. - Διοικητικές μεταβολές Κοινότητας Ροδιάς Ηλείας, eetaa.gr. Ανακτήθηκε: 09/09/2016.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Ρόμπερτ Ράναλφ Μάρετ

Ο **Ρόμπερτ Ράναλφ Μάρετ** (*Robert Ranulph Marett*, 13 Ιουνίου 1866 - 18 Φεβρουαρίου 1943) ήταν Βρετανός εθνολόγος. Εκπρόσωπος της βρετανικής εξελικτικής σχολής, ασχολήθηκε ιδιαίτερα με την θρησκευτική εθνολογία. Σε αυτό το επιστημονικό πεδίο τροποποίησε την εξελικτική κλίμακα που πρότεινε ο Τέιλορ, που τοποθέτησε εν αρχή τον ανιμισμό. Ο Μάρετ επινόησε την έννοια του *μαγικού προανιμισμού*, μιας απρόσωπης δύναμης την οποία ταύτισε με τον μελανήσιο όρο   *[[μάνα]]*. Η ιδέα του μάνα ως ψυχικού παρά πολιτισμικού προϊόντος αναπτύχθηκε κυρίως στο έργο του *Το Κατώφλι της Θρησκείας*, (1909, με το οποίο προσπάθησε να εγκαθιδρύσει το εννοιολογικό πλαίσιο τέτοιων προϋποτιθέμενων εννοιών στη θρησκεία , στο *Ανθρωπολογία* το (1912) και στο  Ψυχολογία και Λαογραφία, το (1920). Ο Μάρετ έγινε Λέκτορας της Κοινωνικής Ανθρωπολογίας το 1910 στο πανεπιστήμιο της Οξφόρδης και το 1914 ίδρυσε ανεξάρτητο τμήμα Κοινωνικής Ανθρωπολογίας. 

Ο Ρόμπερτ Ράναλφ Μάρετ -πεπεισμένος ότι ο πρωτόγονος άνθρωπος δεν είχε αναπτύξει την απαραίτητη διάνοια ακόμη για να διατυπώσει έστω τις απλοποιημένες ερμηνείες που πρότεινε ο Έντουαρντ Μπάρνετ Τέιλορ  άσκησε κριτική στις θεωρίες του περί ανιμισμού, υποθέτοντας ότι η θρησκεία στα πρώιμα στάδιά της ήταν περισσότερο συναισθηματική και διαισθητική ως προς τις πηγές της. Κατά την άποψή του ο πρωτόγονος άνθρωπος αναγνώριζε εμψυχωμένα αντικείμενα εξαιτίας των ιδιαίτερων χαρακτηριστικών τους. Θεωρούσε επίσης ότι μεταχειριζόταν όλα τα αντικείμενα ως έμψυχα, αλλά ποτέ δε διέκρινε την ψυχή ως κάτι διακριτό από το σώμα. θεωρώντας ιστορικά τεκμηριωμένο το γεγονός ότι ο πρωτόγονος πίστευε στο *μάνα*, ο Μάρετ θεώρησε ασήμαντο το πώς απέκτησαν οι άνδρες και οι γυναίκες την πεποίθηση ότι το πνεύμα ή η ψυχή ενοικεί σε όλα τα αντικείμενα. 
 		
## Εργογραφία - Διαλέξεις
**The Threshold of Religion*, (1909) - (Το Κατώφλι της Θρησκείας)
**Anthropology*, (1912) (Ανθρωπολογία)
**Psychology and Folklore*, (1920) - (Ψυχολογία και Λαογραφία)
*1930–1932: *Faith, Hope and Charity in Primitive Religion* - (Πίστη, Ελπίδα και Ευσπλαχνία στην Πρωτόγονη Θρησκεία) 
*1930–1932: *Sacraments of Simple Folk*, (Ιερά Μυστήρια του Απλού Λαού)

## Παραπομπές


Κατηγορία:Βρετανοί ανθρωπολόγοι
Κατηγορία:Εθνολόγοι
Ίων

Ο όρος **Ίων** μπορεί να αναφέρεται στις εξής έννοιες:
*Ίωνας, μυθικός γενάρχης των Ιώνων
*Ίων (τραγωδία), τραγωδία του Ευριπίδη
*Ίων (διάλογος), του Πλάτωνα
*Ίων ο Χίος τραγικός ποιητής, ιστορικός και φιλόσοφος

Κατηγορία:Αποσαφηνίσεις ονομάτων
Κρυπτοσύστημα Πλέιφερ

Το **κρυπτοσύστημα πλέιφερ** εκλαϊκεύτηκε από τον Λάιον Πλέιφερ, πρώτο βαρόνο Πλέιφερ του Σεντ Άντριους, αλλά ο εφευρέτης του ήταν ο Τσαρλς Ουάιτστοουν. Οι δύο τους έμεναν κοντά (τους χώριζε η γέφυρα Χάμερσμιθ) και συχνά συναντιόνταν για να συζητήσουν τις ιδέες τους για την κρυπτογραφία.
## Μέθοδος
Το κρυπτοσύστημα *πλέιφερ* αντικαθιστά κάθε ζευγάρι γραμμάτων του κανονικού κειμένου με ένα άλλο ζευγάρι. Για να γίνει η κρυπτογράφηση και η αποστολή ενός μηνύματος, αποστολέας και παραλήπτης θα πρέπει να έχουν προηγουμένως συμφωνήσει μια λέξη κλειδί. Για παράδειγμα μπορούμε να χρησιμοποιήσουμε ως λέξη κλειδί το όνομα του ίδιου του Ουάιτστοουν, Τσαρλς. Στη συνέχεια, πριν από την κρυπτογράφηση τα γράμματα του αλφαβήτου γράφονται σε έναν πίνακα 6x4 για το ελληνικό αλφάβητο των 24 γραμμάτων αρχίζοντας από την λέξη Τσαρλς και συνδυάζοντας τα I, J σε ένα στοιχείο.

Στη συνέχεια το μήνυμα σπάζεται σε ζευγάρια γραμμάτων. Τα δύο γράμματα σε κάθε δίγραφο θα πρέπει να είναι διαφορετικά. Αν στο μήνυμα υπάρχουν διπλά γράμματα και τυχαίνει να συμπίπτουν στο ίδιο δίγραφο, τότε παρεμβάλλουμε το γράμμα χ ανάμεσα στα δύο ίδια γράμματα. Εάν στο τέλος του μηνύματος λείπει ένα γράμμα ώστε το μόνο τελικό γράμμα να γίνει δίγραφο συμπληρώνουμε το κενό αυτό με ένα χ.

Κανονικό κείμενο: Συνάντησέ με στη γέφυρα Χάμμερσμιθ απόψε

Κανονικό κείμενο με δίγραφα: Συ-να-ντ-ησ-εμ-εσ-τη-γε-φυ-ρα-χα-μχ-με-ρσ-μι-θα-πο-ψε

Τώρα μπορεί να αρχίσει η κρυπτογράφηση. Όλα τα δίγραφα κατατάσσονται σε τρεις κατηγορίες, τα δύο γράμματα να βρίσκονται είτε στη ίδια σειρά, είτε στην ίδια στήλη, η σε καμία από τις δύο. Αν τα δύο γράμματα είναι στην ίδια σειρά μπορούν να αντικατασταθούν από το γράμμα που βρίσκεται αμέσως δεξιά από το καθένα τους. Αν τα γράμματα βρίσκονται στη ίδια στήλη αντικαθίστανται από το γράμμα που βρίσκεται ακριβώς κάτω από το καθένα τους. Αν το ένα από τα γράμματα είναι στην βάση του πίνακα αντικαθίστανται από το γράμμα της κορυφής της στήλης
## Παραλήπτης
Ο παραλήπτης που επίσης γνωρίζει τη λέξη κλειδί μπορεί εύκολα να το αποκρυπτογραφήσει απλώς αντιστρέφοντας την διαδικασία. Για παράδειγμα τα γράμματα που βρίσκονται στην ίδια σειρά θα τα αντικαταστήσει με αυτά που είναι αριστερά του.

Κατηγορία:Κρυπτογραφία
Ματρωνάλια

Τα **Ματρωνάλια** ήταν αρχαία Ρωμαϊκή εορτή που τελούνταν την 1η Μαρτίου προς τιμήν της θεάς Γιούνο Λουκίνα και στην αρχή μόνο από τις παντρεμένες γυναίκες, στις οποίες προσέφεραν την ημέρα αυτή πλούσια δώρα οι σύζυγοί τους. Αργότερα η εορτή γενικεύθηκε και για τις νεανίδες, οι οποίες δέχονταν δώρα από τους αγαπημένους τους, ενώ οι Ρωμαίες οικοδέσποινες επιφύλασσαν ιδιαίτερες περιποιήσεις στις υπηρέτριές τους, όπως και οι νοικοκύρηδες στους άνδρες σκλάβους τους κατά τα Σατουρνάλια. 

Πολλές φορές η γιορτή αυτή συγχέεται με τα Ματράλια, τα οποία εορτάζονταν στις 11 Ιουνίου από τις ανύπαντρες γυναίκες προς τιμήν της θεάς Μάτερ Ματούτα.

## Παραπομπές

## Εξωτερικοί σύνδεσμοι
*Smith's Dictionary, 1875

Κατηγορία:Αρχαίες ρωμαϊκές εορτές
Δάνειο (γλώσσα)

## Είδη

### Γλωσσικό δάνειο
**Γλωσσικό δάνειο** συμβαίνει όταν μια ξένη λέξη χρησιμοποιείται σε μια γλώσσα.

Παραδείγματα δανείων της ελληνικής γλώσσας:

* σούπερ μάρκετ (από τα ''αγγλικά'')
* μπαμπέσης (από τα ''αλβανικά'')
* φαρί (από τα ''αραβικά'')
* φραπέ (από τα ''γαλλικά'')
* τάληρο (από τα ''γερμανικά'' 'taler' το νόμισμα της Αυστροουγγαρίας, το οποίο δανειζόμενο στα αγγλικά στην Αμερική έγινε 'δολάριο')
* φαμίλια (από τα ''ιταλικά'')
* κεφτές (από τα ''τουρκικά'')

### Μεταφραστικό δάνειο
**Μεταφραστικό δάνειο** συμβαίνει όταν δημιουργείται μια νέα λέξη, για να μεταφράσει μια λέξη υπαρκτή σε ξένη γλώσσα, αλλά ανύπαρκτη στη γλώσσα που λαμβάνει το γλωσσικό δάνειο.

Παραδείγματα:

* πολυμέσα (από την αγγλική λέξη multimedia)
* ουρανοξύστης (από την αγγλική λέξη skyscraper)
* πληροφορική (από τη γαλλική λέξη informatique)

Αν μια λέξη μεταγενέστερα επιστρέψει στην αρχική γλώσσα με κάποια μεταβολή (έννοιας ή στη μορφή της), η διαδικασία ονομάζεται αντιδάνειο.

Το φαινόμενο του δανεισμού στις γλώσσες μπορεί να παρουσιαστεί σαν ένας από τους μηχανισμούς ανανέωσης και εμπλουτισμού των γλωσσών. Δεδομένου όμως ότι θίγεται η "καθαρότητα" της κάθε γλώσσας, υπάρχουν πάντα περιπτώσεις όπου εμφανίζονται πολέμιοι του δανεισμού λόγω του φόβου αφομοίωσης της μιας γλώσσας από την άλλη.

Κατηγορία:Γλωσσολογία
Κατηγορία:Πολιτιστική αφομοίωση
Κριός

Το όνομα **Κριός** μπορεί να αναφέρεται στα παρακάτω:

* Κριός (ζώδιο), στην Αστρολογία. 
* Κριός (αστερισμός), στην Αστρονομία. 
* πρόβατο, στη Ζωολογία.
* Κριός (μυθολογία) στην ελληνική μυθολογία.
* Στη Στρατιωτική επιστήμη: το όπλο πολιορκίας που χρησιμοποιείται για την εξουδετέρωση αμυντικής οικοδομής, βλ. **[[πολιορκητικός κριός]]**.
Κορμοράνος

Ο **Κορμοράνος** είναι ένα διαδεδομένο θαλασσοπούλι, που απαντάται και στον ελλαδικό χώρο. Συναντάται σε πολλά μέρη της Ευρώπης ,της Ασίας, της Αφρικής  και στην Ανατολική ακτή της Βόρειας Αμερικής. Η επιστημονική ονομασία του είδους είναι *Phalacrocorax carbo* και περιλαμβάνει 6 υποείδη.

Είναι μεγάλο μαύρο πουλί, που το μήκος του κυμαίνεται στα 77-94 εκατοστά και με άνοιγμα φτερών που μπορεί να φτάσει τα 121-149 εκατοστά. Έχει μακριά ουρά και λευκό πηγούνι, ενώ τα ενήλικα άτομα την περίοδο της αναπαραγωγής αποκτούν λευκές κηλίδες στους μηρούς και λευκό φτέρωμα στο κεφάλι. Χαρακτηριστικό του κορμοράνου είναι ο κίτρινος λαιμός του που διακρίνεται εύκολα. Τα νεαρά άτομα είναι γενικότερα πιο ανοιχτόχρωμα.

Ζει συνήθως κοντά στη θάλασσα, σε λιμνοθάλασσες, λίμνες και ποτάμια. Το χειμώνα αποδημεί προς το Νότο κατά μήκος των ακτών.
[αριστερά|μικρογραφία|Αποικία κορμοράνων στη [λίμνη Κερκίνη]]

Στην Ελλάδα μπορούμε να τον συναντήσουμε το Χειμώνα καθώς έρχεται από την Βόρεια και Ανατολική Ευρώπη στην Ελλάδα, κυρίως στο Θερμαϊκό και Σαρωνικό κόλπο αλλά και σε ορισμένες λίμνες, όπως τη Μικρή Πρέσπα, την Κερκίνη και την Ορεστιάδα. Συναντάται επίσης και στο Δέλτα του Αξιού. Συχνά τον βλέπουμε να κάθεται σε στύλους και βράχια κοντά στη θάλασσα ή σε λίμνες και ποτάμια με ανοιχτές τις φτερούγες για να τις στεγνώσει. Άριστος κολυμβητής και καλός ψαράς.
μικρογραφία|αριστερά| ''Phalacrocorax carbo''

Φωλιάζει σε δέντρα και βράχια κοντά σε υγρότοπους, φτιάχνοντας τη φωλιά του από φύκια, αλλά μερικές φορές και στην ενδοχώρα. Γεννάει την άνοιξη 3-4 αβγά τα οποία κλωσσάνε και οι δύο γονείς επί 28 -31 μέρες. Σε μερικές χώρες οι κορμοράνοι χρησιμοποιούνται από τους ψαράδες ως βοηθοί στο ψάρεμα.

## Πηγή
* Όλα τα πουλιά της Ελλάδας, έκδοση της ΕΟΕ σε συνεργασία με τον Ελεύθερο Τύπο
* Το αντίστοιχο άρθρο της αγγλικής Βικιπαίδεια.

## Εξωτερικοί σύνδεσμοι
* Great Cormoran videos on the Internet Bird Collection

Κατηγορία:Φαλακροκορακίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
Κατηγορία:Πτηνά της Ασίας
Κατηγορία:Πτηνά της Αφρικής
Κατηγορία:Πτηνά της Αμερικής
Κατηγορία:Πτηνά της Ωκεανίας
Μαρκάμπ

**Μαρκάβ** ή **Μαρκάμπ (Markab)** είναι η ιδιαίτερη ονομασία του αστέρα **α (άλφα)** στον αστερισμό Πήγασο. Παρά το «άλφα» του είναι στην πραγματικότητα το τρίτο σε φωτεινότητα από τα άστρα του αστερισμού του, αλλά και το ένα από τα 4 άστρα που σχηματίζουν το μεγάλο «Τετράπλευρο του Πηγάσου», του οποίου καταλαμβάνει τη νοτιοδυτική γωνία.

## Ονομασίες και ιστορία
Το όνομα Μαρκάμπ (**Marchab** στον Φλάμστηντ) προέρχεται από την αραβική φράση **المركب الفرس** (**Al Markab al Faras**), δηλαδή «το Σαμάρι του Αλόγου», που αναφέρεται στο φτερωτό άλογο της μυθολογίας, τον Πήγασο. Αλλά οι Άραβες τον θεωρούσαν και ως **Al Mankib al Faras** (**المنكب الفرس**), τον ώμο του αλόγου, ενώ ο Bayer τον αναφέρει και ως **Yed Alpheras**, το... χέρι του αλόγου (ορθότερα: το τμήμα του ποδιού κάτω από το γόνατο, το αραβικό Yad). Ο Kazwini γνώριζε τον αστέρα μαζί με τον β Πηγάσου ως **Al Arkuwah**, την οριζόντια δοκό πάνω από το πηγάδι που χρησιμεύει για το τύλιγμα-ξετύλιγμα του σχοινιού του Al Dalw, του κουβά (βλ. Πήγασος).

Στην Κίνα ο α Πηγάσου ήταν γνωστός ως **Shih**, από τον ομώνυμο σεληνιακό οίκο που σημείωνε. Ο Βρετανός ανατολιστής του 19ου αι. Robert Brown Jr. έγραψε ότι, μαζί με τους γ και ζ Πηγάσου, αποτελούσε στην αρχαία Μεσοποταμία την **Lik-bar-ra** ή Ur-bar-ra, την Ύαινα.

Ανάμεσα στους παλαιούς αστρολόγους ήταν κοινή η πεποίθηση ότι ο Μαρκάβ προμήνυε κίνδυνο για τη ζωή από κοψίματα ή μαχαιριές και από φωτιά.

Ο Μαρκάβ είναι ένας από τους λεγόμενους «σεληνιακούς αστέρες», χρήσιμους στην αστρονομική ναυτιλία.

## Αστροφυσικά δεδομένα
Η σύγχρονη Αστρονομία μας πληροφορεί ότι ο Μαρκάβ είναι ένας λευκός γίγαντας αστέρας παρόμοιος με τον Βέγα. Πλησιάζει το Ηλιακό Σύστημα με ταχύτητα 4 km/sec (χιλιόμετρα ανά δευτερόλεπτο) ή 14.000 χιλιόμετρα την ώρα. Το απόλυτο μέγεθος του αστέρα, όπως συνάγεται από την απόστασή του, είναι -0,7. Αυτό σημαίνει ότι είναι περίπου 160 φορές λαμπρότερος από τον Ήλιο. Με δεδομένη την επιφανειακή θερμοκρασία που αντιστοιχεί στον φασματικό του τύπο (11.000 Κ), μπορεί να υπολογισθεί ότι έχει διάμετρο 2,8 φορές μεγαλύτερη της ηλιακής (άρα όγκο 22 φορές μεγαλύτερο του όγκου του Ήλιου) και μάζα τετραπλάσια της ηλιακής.

Ο Μαρκάμπ είναι ένας συνηθισμένος ηλικιωμένος αστέρας σχετικώς μεγάλης μάζας, που προσεγγίζει το τέλος της ζωής του στην Κύρια Ακολουθία. Σε μερικές δεκάδες εκατομμύρια χρόνια θα αρχίσει να εξελίσσεται σε ερυθρό γίγαντα. Ακολουθώντας σε γενικές γραμμές την εξελικτική πορεία του Ήλιου, θα τερματίσει τη ζωή του ήρεμα, μετατρεπόμενος σε λευκό νάνο.

## Δείτε επίσης
* Κατάλογος αστέρων του Πηγάσου
* Μαρκαβιανός αστέρας

## Πηγές
* Allen, Richard H.: *Star Names: Their Lore and Meaning*, Dover Publ. 1963

Μαρκαμπ
Κατηγορία:Πήγασος (αστερισμός)
Κατηγορία:Υπογίγαντες αστέρες τύπου Α
Μαχάων

Ο **Μαχάων** ήταν μυθικός ιατρός (δευτερεύων θεός - ημίθεος), γιος του Ασκληπιού και της Ηπιόνης.

Κατά την «Αιθιοπίδα» του Αρκτίνου ο **Μαχάων** ήταν προστάτης της Χειρουργικής και μάλιστα της στρατιωτικής, σε αντίθεση προς τον αδελφό του Ποδαλείριο που ήταν προστάτης της «επιμελουμένης τα εσωτερικά νοσήματα» Ιατρικής, (δηλαδή της σημερινής Παθολογίας).

Οι δυο αδελφοί συμμετείχαν στον Τρωικό Πόλεμο ερχόμενοι από τη Τρίκκη «άγοντες τριάκοντα λαμπρά πλοία» (*[[Ιλιάδα]]*, Β 733 ), και πρόσφεραν πολλές υπηρεσίες στους Αχαιούς, ιδίως περιποιούμενοι τους ασθενείς και τραυματίες με «επωδάς», εσωτερικά και εξωτερικά φάρμακα από βότανα, και με χειρουργικές επεμβάσεις.

Ο Μαχάων επιμελήθηκε τις πληγές του Φιλοκτήτη, του τραύματος του Μενελάου, και όταν πληγώθηκε ο ίδιος, από τον Πάρη, μεταφέρθηκε με το άρμα του Νέστορα από το πεδίο της μάχης στο στρατόπεδο.

Σύζυγος του Μαχάονα φέρεται η Αντίκλεια και γιοι του ο Γόργασος και ο Νικόμαχος. Εκτός αυτών ο Παυσανίας αναφέρει και τρίτο γιο με το όνομα Σφύρος , που ήταν ο ιδρυτής της λατρείας του Ασκληπιού στο Άργος.

Ο Μαχάων φέρεται ότι πέθανε φονευθείς κατ΄ άλλους από τον Ευρύπυλο, τον γιο του Τηλέφου, και κατ΄ άλλους από την Πενθεσίλεια. Τα οστά του μετέφερε ο Νέστωρ στη Γερήνια όπου ετάφησαν μεγαλοπρεπώς και που ο Παυσανίας είδε εκεί να υπάρχει άγαλμά του με εστεμμένη την κεφαλή.

## Παραπομπές


## Πηγές
* (Ιταλικά)

Κατηγορία:Τρωικός Πόλεμος
Κατηγορία:Αρχαίοι Έλληνες ιατροί
Κατηγορία:Θεότητες της υγείας της ελληνικής μυθολογίας
Ένωσις Κέντρου - Νέες Δυνάμεις

Η **Ένωσις Κέντρου – Νέες Δυνάμεις** (Ε.Κ. – Ν.Δ.), υπήρξε πολιτικό κόμμα, η ιστορική συνέχεια της Ενώσεως Κέντρου του Γεωργίου Παπανδρέου κατά την μεταπολίτευση. Μετονομάστηκε σε Ένωση Δημοκρατικού Κέντρου (ΕΔΗΚ) το 1976.

Μέσα στο ιδιαίτερο κλίμα που επικρατούσε κατά την μεταπολίτευση, η Ένωσις Κέντρου υπό την αρχηγία του Γεωργίου Μαύρου συνεργάζεται με τις Νέες Πολιτικές Δυνάμεις (Ν.Π.Δ.) και σχηματίζουν τον συνδυασμό Ένωσις Κέντρου – Νέες Δυνάμεις (Ε.Κ. – Ν.Δ.) στις 7 Οκτωβρίου 1974.

Στις εκλογές του 1974 η Ε.Κ. – Ν.Δ. αναδεικνύεται αξιωματική αντιπολίτευση με ποσοστό 20,42% και 60 έδρες. Έπεται της Νέας Δημοκρατίας (54,37% και 220 έδρες) και προηγείται του ΠΑ.ΣΟ.Κ. (13,58% και 12 έδρες).

Η εκλογική αποτυχία κατά μερικούς οφείλεται αφενός στη συνεργασία της Ένωσης Κέντρου με τον Κωνσταντίνο Καραμανλή στη σύμπτυξη κυβέρνησης «Εθνικής Ενότητος» που προηγήθηκε των εκλογών, όπου ο Γ. Μαύρος είχε πάρει μέρος ως Αντιπρόεδρος της κυβέρνησης και Υπουργός Εξωτερικών, και αφετέρου στην αδυναμία αντιμετώπισης της ανόδου του νεοϊδρυθέντος από τον Ανδρέα Παπανδρέου ΠΑ.ΣΟ.Κ.

Ο Αλέξανδρος Παναγούλης μετά την ανασυγκρότηση της Ελληνικής Δημοκρατικής Νεολαίας (E.ΔΗ.Ν.), της οποίας αναλαμβάνει επικεφαλής και ταυτόχρονα γραμματέας της Νεολαίας της Σοσιαλιστικής Διεθνούς (ΙUSY – International Union of Socialist Youth), μετέχει και στα ψηφοδέλτια της Ένωσης Κέντρου–Νέων Δυνάμεων για τις πρώτες Εκλογές της Μεταπολίτευσης, στις 17 Νοεμβρίου 1974.

Σφόδρα αντίθετος με την συνεργασία της Ένωσης Κέντρου με το Κίνημα των Νέων Πολιτικών Δυνάμεων, αποφασίζει να κάνει προεκλογικό αγώνα ως υποψήφιος Βουλευτής της Ένωσης Κέντρου και όχι ως Ε.Κ.-Ν.Δ.

Καταφέρνει να εκλεγεί, παρά τους αποδεδειγμένους αγώνες του, μόλις τελευταίος στη λίστα της λαϊκής περιφέρειας της Β' Αθηνών, από την δεύτερη κατανομή των ψήφων.

Η Ένωσις Κέντρου – Νέες Δυνάμεις υπό την αρχηγία του Γεωργίου Μαύρου μετονομάστηκε σε Ένωση Δημοκρατικού Κέντρου (Ε.ΔΗ.Κ.) στις 5 Φεβρουαρίου του 1976.

## Αποτελέσματα εκλογών
### Βουλή των Ελλήνων

## Πηγές
* Δημήτρης Ξυριτάκης, Το ναυάγιο του Δημοκρατικού Σοσιαλισμού στην Ελλάδα (η ΕΔΗΚ και η ΕΣΔΗΝ)

Κατηγορία:Ένωση Κέντρου - Νέες Δυνάμεις
Κατηγορία:1974
Κατηγορία:Ελληνικές κοινοβουλευτικές ομάδες
Πανεπιστήμιο του Άμστερνταμ

Το **Πανεπιστήμιο του Άμστερνταμ (UvA)** (Ολλανδικά: **Universiteit van Amsterdam**) βρίσκεται στην καρδιά της πόλης του Άμστερνταμ, στην Ολλανδία και είναι ένα από τα μεγαλύτερα Πανεπιστήμια στην Ευρώπη. Αποτελείται από επτά σχολές: Ανθρωπιστικών σπουδών, Κοινωνιολογίας και Ψυχολογίας, Οικονομικών, Νομικής, Θετικών επιστημών, Ιατρικής και Οδοντιατρικής. Έχει έντονο το διεθνές στοιχείο καθώς προσφέρει περισσότερα από 85 Αγγλόφωνα μεταπτυχιακά προγράμματα μάστερ. Η συντομογραφία UvA το διαχωρίζει από το δεύτερο πανεπιστήμιο του Άμστερνταμ, το Ελεύθερο Πανεπιστήμιο (Ολλανδικά: Vrije Universiteit) (VU). Είναι το μοναδικό πανεπιστήμιο στο Μπενελούξ που διδάσκει τη νέα ελληνική γλώσσα.

## Ιστορία
Τον Ιανουάριο του 1632, δύο διεθνώς αναγνωρισμένοι επιστήμονες, ο Caspar Barlaeus και ο Gerardus Vossius, εγκαινίασαν στο Άμστερνταμ την Athenaeum Illustre - την λαμπρή σχολή - η οποία στεγαζόταν σε ένα παρεκκλήσι του δέκατου τετάρτου αιώνα, το Αgnietenkapel. Η σχολή αυτή ιδρύθηκε με σκοπό να παρέχει εκπαίδευση σχετική με το Εμπόριο και την Φιλοσοφία. Τα μαθήματα παραδίδονταν στην οικία των καθηγητών καθώς το ίδρυμα δεν ήταν ακόμη κανονικό πανεπιστήμιο. Η **Athenaeum Illustre** παρέμεινε ένα μικρό ίδρυμα μέχρι τον δέκατο ένατο αιώνα, με λιγότερους από 250 μαθητές και οκτώ καθηγητές. Η κατάσταση αυτή άλλαξε με αργούς ρυθμούς. Το 1815, η Athenaeum Illustre αναγνωρίστηκε επίσημα ως ίδρυμα ανώτατης εκπαίδευσης. Το 1877, έγινε **Δημοτικό Πανεπιστήμιο** (Ολλανδικά:Gemeentelijke Universiteit van Amsterdam) (GU) και είχε τη δυνατότητα να παρέχει πτυχία ανώτατης εκπαίδευσης. Οι καθηγητές διορίζονταν από το δημοτικό συμβούλιο και ο δήμαρχος προέδρευε της διοίκησης του πανεπιστημίου. Επειδή το συμβούλιο της πόλης του Άμστερνταμ ξεχώριζε για την προοδευτική του πολιτική το σχήμα αυτό εγγυόταν ένα μεγάλο βαθμό διανοητικής ελευθερίας για το πανεπιστήμιο. Ελάχιστα άλλαξαν μέχρι το 1961. Την χρονιά αυτή, το κράτος ανέλαβε τον οικονομικό έλεγχο. Το πανεπιστήμιο έπαψε να είναι Δημοτικό Πανεπιστήμιο και μετονομάστηκε σε **Πανεπιστήμιο του Άμστερνταμ**. Το 1969, το πανεπιστήμιο βρέθηκε στην επικαιρότητα όταν το διοικητικό του κέντρο στο Maagdenhuis καταλήφθηκε από φοιτητές που απαιτούσαν μεγαλύτερη δημοκρατική επιρροή. Κατά τη διάρκεια των δεκαετιών των εβδομήντα και ογδόντα το πανεπιστήμιο βρέθηκε αρκετές φορές στο επίκεντρο εθνικών φοιτητικών κινητοποιήσεων.

## Εξωτερικοί σύνδεσμοι

* Ο δικτυακός τόπος του Πανεπιστημίου του Άμστερνταμ 
* Ο δικτυακός τόπος του Πανεπιστημίου του Άμστερνταμ 

Αμστερνταμ
Κατηγορία:Άμστερνταμ
Ασύρματο Φοιτητικό Δίκτυο Ηρακλείου

Το **Heraklion Wireless**, ή Ασύρματο Φοιτητικό Δίκτυο Ηρακλείου, είναι μια καθαρά εθελοντική πρωτοβουλία, που ασχολείται με την δημιουργία ενός ψηφιακού ασύρματου δικτύου υψηλών ταχυτήτων και ελεύθερης πρόσβασης, στην ευρύτερη περιοχή του Ηρακλείου. Κύριος σκοπός είναι να δημιουργηθεί και να εξελιχθεί ένα ανοικτό κοινοτικό δίκτυο - εναλλακτικό των εμπορικών δικτύων τηλεπικοινωνιών - με απολύτως μη κερδοσκοπικό χαρακτήρα. Γι’ αυτό το λόγο η προσπάθειά μας έχει σαν αρχές την εθελοντική ομαδική εργασία και τον ισότιμο καταμερισμό του κόστους στους συμμετέχοντες. 

Μέλη της ακαδημαϊκής κοινότητας του Πανεπιστημίου Κρήτης αποτέλεσαν τον αρχικό πυρήνα της προσπάθειας, εξ’ ου και το όνομα του συλλόγου, αλλά η εξέλιξη των πραγμάτων μετέτρεψε αυτή την προσπάθεια σε ένα ανοιχτό στην κοινωνία κοινοτικό δίκτυο, στο οποίο μπορεί να συνδεθεί ο οποιοσδήποτε. 

## Δικτυακοί Τόποι
* Αρχική σελίδα του ΑΦΔΗ

Κατηγορία:Δίκτυα υπολογιστών
Σιδηροδρομικός Σταθμός Τζόρντανχιλ

Ο **σιδηροδρομικός σταθμός Jordanhill** είναι ένας σιδηροδρομικός σταθμός στην περιοχή Jordanhill της Γλασκώβης, στη Σκωτία. Ο σταθμός, με κωδικό αναφοράς JOR, διευθύνεται από τη First ScotRail και βρίσκεται στη γραμμή Argyle και τη γραμμή βόρειου Clyde. Βρίσκεται κοντά στην πανεπιστημιούπολη Jordanhill του πανεπιστημίου Strathclyde και το σχολείο Jordanhill.

## Παραπομπές


Τζορντανχιλ